作者:周必大
標題:合宮歌
內容:聖明朝，曠典乘秋舉。大饗本仁祖。九室八牖四戶。敕躬齊戒格堪輿。盛牲實俎。並侑總稽古。玉露乍肅天宇。冰輪下照金鋪。燎煙噓呼。鬱尊香，雲門舞。彷彿翔坐，靈心鹹嘉娛。眾星俞美，光屬照熉珠。清曉御丹鳳，湛恩遍浹率溥。歡聲雷動嶽鎮呼。徐命法駕，萬騎花盈路。獻胙慈極，壽同箕翼，事超唐虞。看平燕雲，從此興文偃武。待重會諸侯，依舊東都。